Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vaati äänestäjiltä selvää mandaattia -
tulevissa parlamenttivaaleissa.
Palestiinalaisnuori puukotti kahta israelilaista kaupassa -
Länsirannan Ma'ale Adumimissa.
Öljyputki puhkesi Etelä-Israelissa.
Raakaöljyä vuoti putkesta tuhansia kuutiometrejä.
Pääministeri Netanjahu vaati äänestäjiltä selvää mandaattia -
tulevissa parlamenttivaaleissa. Mielipidekyselyjen mukaan -
hän on pääsemässä neljännelle kaudelle.
Kun Netanjahu oli erottanut hallitus- koalitionsa keskustalaisjäsenet, -
parlamentin puoluejohtajat sopivat vaalipäiväksi 17.3.2015.
Lainsäätäjät hyväksyivät alustavassa äänestyksessä knessetin hajoamisen.
Kahden mielipidekyselyn mukaan -
Netanjahun Likud-puolue olisi suurin puolue -
mutta sillä ei olisi selvää enemmistöä 120 edustajanpaikan parlamentissa, -
jos vaalit pidettäisiin tänään.
Netanjahu saisi silloin muodostaa -
Israelin 66-vuotisen historian oikeistolaisimman hallituksen.
Se koostuisi nykyisistä ultra- nationalistisista kumppaneista -
ja mahdollisesti ortodoksijuutalaisista. Maltillisia siihen ei tulisi.
Pääministerin viiden puolueen hallitus, joka astui virkaan viime vuonna, -
on ollut hajoamassa useista syistä, -
kuten vuoden 2015 budjetista ja lakialoitteesta, -
joka sinetöisi Israelin peruslakiin sen aseman juutalaisten kansallisvaltiona.
Tulevat vaalit koskevat yhtä asiaa: -
kuka johtaa Israelin läpi sen kohtaamien valtavien haasteiden?
Ne koskevat turvallisuutta, taloutta ja tätä aluetta.
Tarvitsemme suuren, kokeneen johtavan puolueen.
Likud on ainoa mieleen tuleva puolue.
Sen, joka tahtoo antaa -
selvän johtajanmandaatin pääministerille Likudista -
pitää antaa monta mandaattia Likudille.
Israelin ei pitänyt pitää vaaleja ennen vuotta 2017, mutta tiistaina -
Netanjahu erotti talousministeri Lapidin ja oikeusministeri Livnin -
syyttäen heitä hänen horjuttamisestaan.
Hän ilmoitti tahtovansa hajottaa knessetin mahdollisimman pian.
Lapid vastasi Netanjahun päätökseen ja syytteisiin häntä ja Livniä vastaan.
Hän syytti Netanjahun olevan irti todellisuudesta.
Herra pääministeri, eilen seisoitte koko kansan edessä -
ja ilmoititte, että vedätte koko maan tarpeettomiin vaaleihin, -
jotka eivät kiinnosta ketään muuta kuin teitä.
Miksi? Koska olette irti todellisuudesta.
Teillä ei ole aavistustakaan, miten tämä vaikuttaa Israelin kansalaisiin, -
koska elätte omassa akvaariossanne.
Pitkään aikaan ette ole tunteneet heitä ettekä tietäneet, mikä heitä huolettaa.
Kerroitte israelilaisille, että tahdotte halvaannuttaa Israelin talouden -
pakottamalla sen tuhlaamaan miljardeja sekeleitä.
Viette kansalta sosiaalibudjetin, -
joka on paras vuosiin ja jonka puolesta äänestitte.
Kiellätte kymmeniltä tuhansilta nuorilta pareilta -
ainoan mahdollisuuden ostaa asunto.
Miksi? Koska olette irti todellisuudesta.
Jesh Atid -puolueen puheenjohtaja Lapid sanoi, -
että Netanjahun toimet ovat korruptoituneita -
ja että ne ovat vahingoittaneet israelilaisia.
Työväenpuolueen puheenjohtaja, opposition johtaja Herzog -
käynnisti vaaliretoriikan vannoen tarjoavansa erilaista, parempaa, -
yhtenäisempää, sosiaalisempaa ja vastuullisempaa johtajuutta.
Hyvää iltapäivää, työväenpuolueen jäsenet.
Se on parlamentin paras puolue, ja se muodostaa seuraavan kabinetin.
Tulemme seitsemän huonon vuoden, Netanjahun johtajuuden, päätökseen.
Toivomme ja teemmekin kaikkemme, -
jotta saisimme tuotua Israelin valtiolle toivoa ja muutosta.
Hallitus voidaan ja pitää korvata. Israelilaiset ansaitsevat erilaisen, -
paremman, yhtenäisemmän, sosiaalisen ja vastuullisen johtajiston.
Toteutamme sen päättäväisesti. Johdamme suurta -
keskustalaissionistista ryhmittymää, joka haastaa maan poliittisen kentän.
Hatnuan puheenjohtaja, entinen oikeusministeri Livni, -
syytti Netanjahun pelkäävän.
Totuus on, että meillä on pääministeri, joka pelkää.
Hän lisäsi, että vaalit testaavat kansan tahtoa kukistaa radikaalisuus.
Palestiinalaisnuori puukotti kahta israelilaista supermarketissa -
Länsirannan Ma'ale Adumimissa. Turvallisuusvartija ampui häntä.
Poliisin mukaan 16-vuotias palestiina- laisterroristi puukotti kahta ihmistä.
He kärsivät kohtalaisia vammoja ja heidät vietiin sairaalaan.
Näimme kaksi pahasti loukkaantunutta miestä ostoksilla.
He olivat keskellä ostoskeskusta.
He saivat haavoja alavartalon yläosaan luultavasti puukosta.
He olivat pahasti loukkaantuneita.
Terroristi tehtiin vaarattomaksi ja häntä ammuttiin jalkaan.
Tilanne Jerusalemissa näyttää rauhoittuvan.
Viikkojen terrori-iskut ovat vaatineet 11 israelilaisen hengen.
Jännitteet kiristyvät Länsirannalla.
Maanantaina palestiinalaisnainen puukotti ja loukkasi lievästi -
israelilaissiviiliä Etzionin juutalaisblokissa lähellä Jerusalemia.
Turvallisuusjoukot ampuivat ja haavoittivat häntä.
Ylemmät turvaviranomaiset syyttivät, että palestiinalaishallinto jatkaa -
väkivallan lietsontaa mediassa ja aiheuttaa lisää verenvuodatusta.
USA:n edustajainhuone osoitti horjumatonta tukea Israelille siitä, -
että se on juutalaisvaltio. Edustajain- huone hyväksyi yksimielisesti lain, -
jonka mukaan Israel on USA:n tärkeä strateginen kumppani.
USA:n senaatti hyväksyi lain kaksi kuukautta sitten.
Nyt se viedään presidentti Obaman allekirjoitettavaksi.
Laki laajentaa USA:n ja Israelin yhteistyötä monilla alueilla, -
kuten turva- ja puolustusalalla, sekä energia-, tutkimus- ja kehitysasioissa.
Israeliin varastoitujen amerikkalaisaseiden arvoa -
kasvatetaan 200 miljoonalla dollarilla yhteensä 1,8 miljardiin dollariin.
Ennen äänestystä demokraattiedustaja Engel sanoi, -
että Israel on valonsäde hyvin pimeässä paikassa.
Israelin valtatie 90, joka kulkee Israelin Libanonin vastaiselta rajalta -
Egyptin vastaiselle rajalle, suljettiin eilisiltana etelässä lähellä Eilatia, -
koska öljyputki puhkesi ja siitä vuoti tuhansia kuutiometrejä raakaöljyä.
Kolme höyryä hengittänyttä naista kuljetettiin kiireesti sairaalaan.
Vuoto levisi parin kilometrin päähän -
ja aiheutti valtavaa vahinkoa aavikkoluonnonpuistolle.
Saavuimme tapahtumapaikalle ja näimme valtavan öljyvuodon, -
joka virtasi risteyksiin ja tukki teitä.
Palolaitoksen viranomainen lisäsi, -
että he yrittävät pumpata öljyn pois ja viedä sen jätehuoltoalueelle.
Pumppaamme öljyä parhaillaan säiliöihin -
ja levitämme hiekkaa ja keräämme ja siirrämme sitä jätehuoltoalueelle.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen